《寄晁恭道郑德成二漕》
宋代·吕本中

二年住闽中，不识建溪茶。处处得残杯，顾未惬齿牙。

饥肠拥滞气，病眼增昏花。故人持节来，怜我病有加。

会当饷绝品，不但分新芽。苍壁月堕晓，宝胯金披沙。

一洗肝肺净，兀坐如还家。阴雨又不解，天气复未佳。

持诗寄两公，请为交旧时。便续北苑谱，即日定等差。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。